text: Okkara ynski er at kveikja áhuga fyri Kalsoy og at fáa vitjandi at steðga á og njóta løturnar úti á bygd
text: #000001
text: Okkara ynski er at kveikja áhuga fyri Kalsoynni og at fáa vitjandi at steðga á og njóta løturnar úti á bygd. Vit vita øll, at tær smáu bygdirnar, ið ikki hava fast samband við meginøkið, ikki hava lív lagað, um so er, at ikki verður sett meir fokus á tær. Tískil vóna vit at fáa tykkara stuðul til hesa verkætlan.
  Heilt stutt, vilja vit stuðla menningini av eini smábygd á útoyggj og skapa lív og trivna. Hetta vilja vit gera, m.a. við at geva vitjandi, bæði smærri og størri familjum og/ella ferðabólkum, møguleika at gista, fáa ein betri bita og bjóða skipaðar túrar við ferðaleiðara á Kalsoynni.
text: #000004
text: Skitsað hevur Sørmundur Árni Kalsø.
text: #000005
text: Staðsetingin av teimum 5 smáttunum, verður omanfyri Mikladals bygd, nær við vakrari viðarlund, fótbóltsvølli og tjaldingarøki við vøkrum fjøllum og vøkrum útsýni av fjørðinum, ið gongur út á hav. Á myndini niðanfyri sæst økið, merkt við reyðum, har smátturnar verða staðsettar.
text: #000006
text: Smátturnar verða staðsettar beint omanfyri bygdini, við sera góðum útsýni og sólargangi, á einum veðurgóðum plássi.
text: #000007
text: Smátturnar eru hvør sær áleið 55 m2 til støddar og hava allar stovu og køk í einum, umframt vesi og tvey kømur. Allar smátturnar verða sjálvandi eisini fult møpleraðar og kunnu húsa 4-6 fólk. Ferðaløg við fleiri enn 6 fólkum, kunnu leiga fleiri smáttur, um tørvur er á tí.
text: #000008
text: Umframt gisting í hugnaligum smáttum, fara vit at bjóða skipaðar túrar við ferðaleiðara á Kalsoynni. M.a. koma túrar at verða niðan á Nestindar, Gásafjall og Miðardalstind. Hesir túrar verða skipaðir eftir ynski og bjóða somuleiðis eina máltíð - antin á túrinum ella í samráð við Cafe'ina Eðge í Mikladali.
text: #000009
text: Umframt fjallatúrar við ferðaleiðara, vilja vit eisini geva vitjandi møguleika og umstøður at slappa av, njóta friðin og samveruna, ið bygdalívið kann bjóða.
  Tí vilja vit gera eitt øki við hitapotti, bálplássi og grilling.
text: #000010
text: Vit eru trýggir skyldmenn, ið ávíkavist hava bústað og/ella sterkt tilknýti til Mikladal og Kalsoynna. Vit hava tey seinastu mongu árini sæð, hvussu ferðafólk síggja Kalsoynna sum eitt fet á leiðini, men ikki sum endaligt ferðamál. Við hesi verkætlan vilja vit basa hesum og veita fleiri gistingarmøguleikar og tiltøk á oynni. Vónandi kann hetta eisini skapa arbeiðspláss á oynni og harvið kunnu vit vera við at menna útoyggj og skapa meira áhuga fyri Kalsoynni, sum endaligt ferðamál.
text: #000011